recursal/SuperWikiNEXT-32B huggingface dataset:
Gravhaugen ved Nordre Lunde. Foto: Kjenshaugmyra 
**Gravhaugen ved Nordre Lunde** er et gravfunn på Vest-Torpa i Nordre Land kommune.

Gravhaugen ligger umiddelbart inntil fylkesvei 194, og ble utgravd i forbindelse med at deler av haugen ble fjernet under veibyggingen. Gravhaugen er en rundhaug med målene 11 meter diameter og høyde 1,25 meter. Gravhaugen inneholdt en kvinnegrav og er datert til romersk jernalder (1–400 e.Kr.).

Det er registrert 12 funn fra gravhaugen, herunder to bronsespenner (hvorav en spenne med solsymbol), bronsepinsett, bronsenål, 15 ravperler fra Østersjøen, én mosaikkperle antatt fra svartehavsområdet, om lag 75 glassperler i ulike farver, jernøks, nøkkel, vevskje, samt skår av leirkar og stykker av vevet ull og filt.

Referanser
----------

1. 1 2 3  Ødegaard, Svein-Erik: *Boka om Land IX - Torpa A.* Side 363. Nordre Land Kommune (2002). ISBN 82-91525-02-1
2. ↑  «Gravhaug (Nordre Lunde)». *Kulturminnesøk*. Riksantikvaren – Direktoratet for kulturminneforvaltning.

Eksterne lenker
---------------

* «Gravhaug (Nordre Lunde)». *Kulturminnesøk*. Riksantikvaren – Direktoratet for kulturminneforvaltning.
|  |
| --- |
|  |
| Søylediagram |

**Søylediagram** og **stolpediagram** er grafiske framstillinger av en frekvensfordeling der hver verdi på variabelen representeres av en søyle eller stolpe, og der lengden av denne illustrerer hvor stor andel av enhetene som har en bestemt verdi. En særegen type søylediagram er histogrammer, der arealet av søylene angir hyppigheten av variabelverdiene.

Forskjellen på søylediagram og stolpediagram er bredden på søylene/stolpene. Et stolpediagram er et søylediagram hvor søylene ikke har noen bredde. Figurene nedenfor viser fordelingen av stortingsmandater etter Stortingsvalget 2001 presentert som søylediagram og stolpediagram. (Figuren til venstre er laget med Mal:Søylediagram.)

Stolpediagram

Stolpediagrammer ble oppfunnet i Skottland av William Playfair i 1786.

Litteratur
----------

Edward Tufte: *The Visual Display of Quantitative Information*. 1982. Denne boka regnes av mange som bibelen innen faget informasjonsvisualisering.

Referanser
----------

1. ↑  2.2 Stolpediagram/søylediagram Arkivert 14. desember 2007 hos Wayback Machine. fra *Matematiske sammenhenger: Statistikk og sannsynlighetsberegning* av Knut Ole Lysø

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** MathWorld
 |
**Callander** (skotsk-gælisk: *Calasraid*) er en liten by (*town*) i regionen Stirling i Skottland. Den ligger øst for Loch Lomond og Trossarnach nasjonalpark, ved elven Teith. Byen er lokalisert i det tidligere grevskapet (*county*) Perthshire, og er et populært stoppested for turister til og fra det skotske høylandet. Grunnet dens lokalisering er byen ofte referert til som «porten til høylandet». Den tidligere kirken for den irske helgenen Kessog er i dag hovedkontor for Clanranald Trust for Scotland, en organisasjon grunnlagt 1995 for bevaring av skotsk kultur og kulturarv gjennom underholdning og undervisning. Ved folketellingen i 2011 hadde byen en befolkning på 3 077 innbyggere, beregnet til 3 060 i 2014. Folketall for 2020 er beregnet til 3 080 innbyggere.

Dominerde for byen er Callander Crags i nord, en synlig del av highlandforkastningen, som stiger til 343 meter ved en varde. Fjellet Ben Ledi (879 meter) ligger nordvest for Callander. Populære lokale turer omfatter fossene Bracklinn Falls, The Meadows, Callander Crags og Wood Walks. Stien Rob Roy Way går gjennom Callander. Elven Teith er dannet fra sammenløpet av to mindre elver, Garbh Uisge (elven Leny) og Eas Gobhain omtrent 500 m vest for broen ved Callander.

En gotisk kirke fra 1800-tallet står ved torget, oppkalt etter helgenen Kessog, en irsk misjonær som sies å ha forkynt i området på 500-tallet. Kirken stengte i 1985, og mellom 1990 og 2006 var bygningen, etter å ha gjennomgått betydelige interiørendringer, omformet til et besøkssenter og audiovisuell attraksjon som fortalte historien om den lokale fredløse, Robert Roy MacGregor, kjent fra flere bøker og filmer, kanskje særlig *Rob Roy* (1995) med Liam Neeson i hovedrollen. Kirkebygningen ble benyttet av The Clanranald Trust for Scotland mellom 2015 og 2018, men den står nå tom.

Referanser
----------

1. ↑   «Callander Stirling», *Scottish Places*
2. ↑   The Clanranald Trust for Scotland
3. ↑   «Callander (Stirling)», *Ciy Population*
4. ↑   «Mid-2020 Population Estimates for Settlements and Localities in Scotland». *National Records of Scotland*. 31. mars 2022
5. ↑  «Callander Crags» Arkivert 5. oktober 2013 hos Wayback Machine. *Ordnance Survey*
6. ↑  "Callander and Local Area walks", arkivert fra originalen den 27. juni 2007.
7. ↑  «Rob Roy», *IMDb*
8. ↑   «Callander, Ancaster Square, St Kessog's Church», *Canmore*. Royal Commission on the Ancient and Historical Monuments of Scotland.

Eksterne lenker
---------------

(en) Callander – kategori av bilder, video eller lyd på Commons


* «Callander», *Visit Scotland*
* Nettsted for lokal informasjon

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** MusicBrainz
 |
*For kvinnenavnet Ámbar, se Amber (navn)*
Grøtambar eller *dylle* datert 1832 fra Ål i Buskerud. Innskriften forteller at den har vært brukt til grøt: *Naar jeg er fuld med gode Gaver da blev ieg roset af ver Mand. / Det Frø som bær den gode Frugt skal siden blive til Ærre brugt. / Schierven den 26. Mai 1832. A. O. D. Kd.* Høyde 30 cm. Foto Anne Lise Reinsfelt / Norsk Folkemuseum, NF 1920-0010.
Smørambar eller *smørspann* lagget i furu og datert 1872 fra Ullensaker i Akershus. Innskrift: *SHSOF. 1872.* Høyde 19 cm. Foto Anne Lise Reinsfelt / Norsk Folkemuseum, NF.1909-1842.
**Ambar** er et kar som ble brukt til oppbevaring og transport av melk, smør, grøt og andre melkeprodukter. Ambrer ble laget av tre. De har rundt eller ovalt tverrsnitt med rette eller svakt skrånende sider. De har lokk og gjerne en hank i lokket. De fleste ambrer er lagget. De har ører for feste for lokket, og ofte er tre staver forlenget som føtter. Men betegnelsen ambar brukes også om tilsvarende kar der sider og bunn er laget av et stykke tre.

*Grøtambar* har gjerne føtter og ofte svidd, skåret og eller malt dekor. De ble brukt til transport og servering av sendingsgrøt til bryllup og begravelser, og de kan ofte ha eierens navn eller initialer og årstall på siden eller på lokket.

*Melkeambar* skiller seg fra de andre ved at de er større. De kan gjerne romme fra 8 liter og oppover.

*Osteambar* ble brukt til oppbevaring og transport av ost.

*Smørambar* ble brukt til oppbevaring og transport av smør. De har sjelden dekor eller føtter og sidene skrår ofte litt utover slik at det skal være lett å få ut smøret.

Noen synonymer: Amber, ambår, ammar, butt, dall, dylle, embar, ember, embær, lokkbøtte, rjomeholk, rømmedylle, spann, stronk, strump

Se også
-------

* Tine (beholder)
* Melkespann
* Melkestamp
* Melkebøtte
* Spann

Litteratur
----------

* Østby, Jon Birger(1984): *Nomenklatur for melkestell.* Med tegninger av Torill Sand. Oslo.

Eksterne lenker
---------------

* Se Ambrer i DigitaltMuseum.
**Søværnets Tamburkorps** er Søværnets offisielle musikkorps. Tamburkorpset består av opptil 22 marinesoldater. Søværnets Tamburkorps er hjemhørende på Marinestasjon København i hjertet av København.

Korpset består typisk av følgende instrumenter: slagverkinstrumenter, pikkolofløyte, kornett, althorn, baryton, eufonium og tuba.

Dagligdagen består utelukkende av musikk. Tiden blir brukt til blant annet trening og vedlikehold av musikkprogram, samt innøvelse av forskjellige marsjformasjoner. Tamburkorpset blir brukt ved mange forskjellige arrangementer, som minnehøytideligheter og dåp av skip, i den forbindelse har de mange reisedager i både Danmark og utlandet.

Søværnets Tamburkorps har utgitt dobbelt-CD-en *Søværnet Ønsker God Vind*, som blant annet inneholder Frederik Magles verk *Håbet*, som Tamburkorpset uroppførte i 2001 i anledning av 200-året for slaget på Reden.

Referanser
----------

1. ↑  Søværnet Ønsker God Vind Arkivert 18. november 2009 hos Wayback Machine.
2. ↑  »Håbet« kan downloades gratis!

Eksterne lenker
---------------

* Offisielt nettsted Rediger på Wikidata

* (en) Søværnets Tamburkorps – kategori av bilder, video eller lyd på Commons Rediger på Wikidata
*For dagens kinesiske valuta, se renminbi*
**Yuan** eller **yen** (元) er på kinesisk, grunnenhet for flere moderne kinesiske valutaer. 

Yen er også brukt for referere til cognate valutaenheter i Japan og Korea, og blir brukt for å oversette utenlandske valutaer; for eksempel, US dollar kalles *Meiyuan* (美元), eller «amerikanske *yuan*», på kinesisk. Når brukt i engelsk i kontekst av moderne utenlandske valutamarked, refererer «Yuan» eller «kinesiske yuan» vanligvis til renminbi (CNY). Forskjellen mellom yuan og renminbi er analog til forskjellen mellom pund og sterling.

En *yuan* består av 10 *jiao* (角) eller «fjær» (*mao*) (毛). En *jiao* består av 10 *fen* (分). I kantonesisk, som snakkes i Hongkong og Macao, *jiao* og *fen* kalles *ho* (毫) og *sin* (仙). Ordet «sin» er lånt fra det engelske «cent».

Eksterne lenker
---------------

* Historiske og nåværende sedler fra Kina (CNY / RMB) 1953-2019 (engelsk, tysk, fransk)
* Valutasertifikater (FEC) fra Folkerepublikken Kina 1980-1994 (engelsk, tysk, fransk)
**FN-Studentene Oslo (UNSA Oslo)** er et av lokallagene under FN-studentene Norge (UNSA Norway). Det er en studentorganisasjon åpen for alle studenter i Oslo-området, registrert ved et studiested som tilbyr høyere utdanning. FN-studentene drives på frivillig basis og er en åpen organisasjon for alle interesserte studenter i Norge. Virksomheten inkluderer å arrangere seminarer, debatter og workshops, i tillegg til sosiale arrangementer for å informere og engasjere ungdom til å forholde seg til relevante globale problemstillinger.

Formål og arbeid
----------------

FN-Studentene Oslo sitt formål er å rette søkelyset mot saker som har innvirkning på det globale samfunnet, og å sikre menneskerettigheter for alle. Dette gjøres først og fremst ved å fremme FNs Bærekraftsmål og fredsarbeid gjennom sosiale medier, ved å arrangere paneldebatter, seminarer og workshops. I tillegg blir det publisert et månedlig nyhetsbrev til abonnenter. FN-Studentene Oslo arrangerer også sosiale sammenkomster for sine medlemmer. Det blir også arrangert studieturer etter ønske fra medlemmer, hvor man får besøkt FN-kontorer og delegasjoner og får en innsikt i det daglige arbeidet deres.

Medlemskap
----------

Medlemskap i FN-studentene Oslo er åpent for alle studenter i Oslo-området registrert ved et studiested som tilbyr høyere utdanning.
***Amba*** er en indisk film fra 1990, regissert av Mohan Kumar.

Handling
--------

Prabha lever en velstående livsstil sammen faren sin Thakur Jasbir Singh, og broren Kunwar Ranvir. Den like velstående Thakur Shamsher Singh ønsker å gifte seg med Prabha. Men hun avviser ham, og gifter seg heller med Rajendra. Deretter flytter hun inn sammen med ham, moren hans Amba Bhanupratap Singh, og broren hans Suraj. Der føder hun snart barnet deres Rajat. Men Rajendra har i all hemmelighet et forhold til en kurtisane ved navn Munnibai. Når han kommer alt for alkohol-påvirket hjem en sen kveld voldtar og dreper han Geeta, som er deres tjener Bhiku sin datter.

Rajendra blir snart pågrepet og arrestert for dette mordet, og han blir funnet skyldig og henrettet. Men en ydmyket Prabha sverger på å hevne dette dødsfallet, og flytter inn sammen med sin like hevngjerrige bror og faren deres. De planlegger å ødelegge Amba og Surajs liv. Huset deres blir snart brent ned, og de blir sosialt utstøtt fra resten av samfunnet. På toppen av dette blir Suraj arrestert for å ha begått et mord, og hvis han blir funnet skyldig kommer han til å bli henrettet akkurat som Rajendra tidligere ble.

Skuespillere
------------

* Shabana Azmi som Amba Bhanupratap Singh
* Anil Kapoor som Suraj "Sarju" B. Singh
* Meenakshi Seshadri som Lajjo
* Kanwaljit Singh som Rajendra 'Raja' B. Singh
* Kiran Juneja som Prabha R. Singh
* Rajan Sippy som Kunwar Ranvir J. Singh
* Mangal Dhillon som Thakur Shamsher Singh
* Sudhir Pandey som Thakur Jasbir Singh

Referanser
----------

1. ↑  ; besøksdato: 18. mai 2016.
2. ↑  «Amba (1990)» **(engelsk)**. Besøkt 29. juni 2023.

Eksterne lenker
---------------

* (en) *Amba* på Internet Movie Database Rediger på Wikidata
**FN Modell 1910** (også kalt: FN Browning Modell 1910) er en halvautomatisk pistol.

Pistolen ble designet av John Moses Browning og produsert på Fabrique Nationale (**FN**) i Belgia. Tidligere ble Brownings patenter både produsert hos FN i Europa og hos Colt i USA, men Colt ønsket ikke denne modellen. Browning valgte da å ta patent på den selv og produsere den kun i Europa. Pistolen ble introdusert i 1910, med ny design som ble standard på fremtidige våpen som Walther PPK og Makarov PM pistoler. Pistolen ble levert i både .380 ACP og .32 ACP og var i produksjon helt frem til 1983.

Varianter
---------

**FN Modell 1922** (også kalt 1910/22) er en variant som er noe større med lengre løp og større grep for å gi plass til en ekstra patron. Denne modellen var beregnet for militære og politi.

Modellen var i bruk av følgende land:

* Jugoslavias flagg Jugoslavia
* Nederlands flagg Nederland
* Hellas’ flagg Hellas
* Tyrkias flagg Tyrkia
* Romanias flagg Romania
* Finlands flagg Finland
* Frankrikes flagg Frankrike
* Danmarks flagg Danmark
* Tysklands flagg Vest-Tyskland

**Browning Modell 1955** er en variant som ble introdusert av Browning Arms Company for det amerikanske markedet i 1955. Pistolen ble produsert i Belgia og var identisk til den europeiske modellen unntatt merkingene på våpenet. Importen opphørte i 1968 på grunn av strengere våpenlover i USA.

**Browning Modell 1971** var en ny versjon av M1955 for å tilfredsstille de nye lovene i USA for import. Den har lengre pipe og glidestykke, justerbare sikter, fingerstøtte på magasinet, og større grep.

* Browning Modell 1955Browning Modell 1955

  

Portal: Andre verdenskrig
Vitalitetsenteret
**Vitalitetsenteret Frivilligsentral SA** er en privat politisk og religiøs uavhengig interesseorganisasjon som ble opprettet i Bergen i 2003. Frivilligsentralen ligger inne på Vitalitetssenteret som ligger i Wolffsgate 12, 5006 Bergen. 

Organisasjonen jobber for å stimulere til økt frivillig innsats og å skape flere møtepunkter mellom mennesker i lokalsamfunnet. Målet er å initiere og følge opp prosjekter som oppstår fra grasrota, og som er til lokalsamfunnets beste. De jobber med å bygge ned fordommer, øke mangfoldet og å øke deltakelsen til ekskluderte og passive grupper i befolkningen. Sentralen er en arena for lokalt utviklings-og nærmiljøarbeid, og en møteplass og brobygger mellom enkeltmennesker, frivillige lag, organisasjoner, og det offentlige.

Organisering
------------

Vitalitetsenteret Frivilligsentral SA er organisert som en livssynsnøytral sammenslutning av organisasjoner med vekslende medlemstall, vekslende kapital og begrenset ansvar. Årsmøtet er Frivilligsentralens øverste organ. 
Årsmøtene arrangeres innen 15. mars hvert år og er åpne for alle interesserte. Eierne av Frivilligsentralen har stemmerett.
Årsmøtet velger styre. Styret består av fem faste medlemmer, fire varamedlemmer og en sekretær.

Eiere
-----

Sentralen har 6 eiere med like eierandeler: 

* Møhlenpris Velforening,
* Nygård Velforening,
* Nygårdshøyden Velforening,
* Nygårdsparkens Venner,
* Sydnes og Nøstet Velforening,
* Sportsklubben Djerv

Kilder
------

* Offisielt nettsted Besøkt 11.03.2015

Eksterne lenker
---------------

* Artikkel i Bergensavisen
* Reportasje i BT

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Gongyi** (kinesisk: 巩义; pinyin: *Gǒngyì*) er et byfylke i provinsen Henan i Folkerepublikken Kina. Det ligger i byprefekturet Zhengzhou.

Befolkningen var på 783 711 innbyggere i 1999.

Tidligere het fylket **Gong**.

Elven Luo renner ut i Guleelven ved Gongyi.

Kulturminner
------------

Det er flere offisielt vernede kulturminner i Gongyi byfylke.

Gongyi kan oppvise særlig buddhistiske grotter (Gongxiangrottene, *Gongxian shiku*, 巩县石窟) og gravmælene til seks av de i alt ni keisere av det nordlige Song-dynasti. Over syv hundre steinstauter vokter adkomsten til gravene. Dessuten har man vernet den antikke keramikkovnen Gongyi yao (*Gongyi yaozhi*, 巩义窑址) og Kang Baiwans residens (*Kang Baiwan zhuangyuan*, 康百万庄园).

Samferdsel
----------

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens offisielle hjemmesider
* Infoside
* Kang Baiwan Mansions

|  |  |
| --- | --- |
| Oppslagsverk/autoritetsdata | VIAF **·** NDL **·** GeoNames
 |
**Ungdom i Oppdrag**, forkortet **UIO**, er den norske avdelingen av den internasjonale kristne evangeliserings- og misjons bevegelsen Youth With A Mission (YWAM). Den ble grunnlagt i 1960 av Loren Cunningham og hans kone. 

Ungdom i Oppdrag ble etablert i Norge i 1972, og har rundt 400 medarbeidere i Norge, og gir oppfølging til cirka 150 misjonærer utenfor Norge. Avdelingen har åtte sentre i Norge: Borgen i Troms, Røsvik i Nordland, Ålesund, Sola, Skjærgårdsheimen på Flekkerøya, Skien, Oslo og Grimerud i Stange. 

UIO driver også grunnskole og barnehager. Organisasjonen har sitt hovedsenter på Grimerud gård i Stange kommune i Innlandet.

Organisasjon
------------

Ungdom i Oppdrag er en organisasjon som samarbeider med alle evangeliske kirker og organisasjoner, og ønsker å bidra til større enhet blant kristne. Organisasjonen var tidligere en luthersk organisasjon og jobbet primært i samarbeid med Den norske kirke. Den lutherske tilknytningen ble borte i 1985. 

Organisasjonen mobilisere og trener mennesker til arbeid i organisasjonen og kirken.

Ungdom i Oppdrag står bak forlaget Prokla Media.

Ledere
* 1972–1978 – Eivind Frøen
* 1978–1980 – Jan Helge Frøen
* 1980–1982 – Eivind Frøen
* 1982–1986 – Jan Helge Frøen
* 1986–2009 – Alv Johan Magnus
* 2009 – Andreas Nordli

Disippeltreningsskole
---------------------

Disippeltreningsskolene (DTS) i Ungdom i Oppdrag er en av Norges største bibelskoler. Et kurs varer 6-9 måneder. DTS visjon er å utruste eleven til et liv i tjeneste for Gud og arbeide for at alle områder av samfunnet skal farges av Gud og hans ord. Hvert år tar 300 nordmenn DTS i Norge eller utlandet.[]

Familiefokus
------------

Familiefokus, Ungdom i Oppdrags familiearbeid arbeider for å hjelpe, styrke og gjenreise familier og ekteskap. Familiefokus ønsker gjennom sitt arbeid å hjelpe familier og ektepar til et rikere daglig kristenliv, og å formidle Guds ubetingede kjærlighet og Bibelens prinsipper for ekteskap og samliv.

Referanser
----------

1. ↑  Tall fra 2017 - Ungdom i Oppdrags hjemmeside (besøkt 15. april 2017)

Eksterne lenker
---------------

* (en) Offisielt nettsted Rediger på Wikidata

* (no) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NKC **·** MusicBrainz
 |
**FN FNC** (Fabrique Nationale Carabine) er et automatgevær ifra Fabrique Nationale i Belgia

Historie
--------

Geværet ble introdusert i 1979 og er kamret for kaliber 5,56 x 45 mm NATO ammunisjon. FNC er basert på «FNC 76»-prototypen, som igjen ble laget ut ifra FN FAL-geværet. Det ble primært laget fordi det var rimeligere å produsere enn forgjengeren FN FAL.

Design
------

Geværet kommer i to hovedutgaver; standard – Modell 2000 og Modell 0000, og karabin – Modell 7000 og Modell 6000. Standardutgaven har 178 mm rifling mens karabinen har en tregere 305 mm rifling. FNC har bryter for å velge mellom hel og halvautomatisk ild, samt 3 skudds «burst»-ild. Magasinet tar 30 patroner og det kan ombyttes med M16-magasiner. En modifisert versjon produseres som Ak 5 på lisens av Bofors i Sverige.

Brukere
-------

* Belgias flagg Belgia
* El Salvadors flagg El Salvador
* Indonesias flagg Indonesia
* Kambodsjas flagg Kambodsja
* Latvias flagg Latvia
* Libanons flagg Libanon
* Marokkos flagg Marokko
* Nigerias flagg Nigeria
* Sveriges flagg Sverige
* Venezuelas flagg Venezuela

Eksterne lenker
---------------

* (en) FNC – kategori av bilder, video eller lyd på Commons Rediger på Wikidata

* (en) FNC – galleri av bilder, video eller lyd på Commons Rediger på Wikidata
Mölle
**Mölle** er et tettsted i Höganäs kommune i Skåne län i Sverige. I 2010 hadde tettstedet 715 innbyggere.

Mølles historie
---------------

I Mölle ble badelivet tidlig utviklet. På 1890-tallet ble Mølle en av Sveriges første badebyer. En rask omstilling fra fiskevær til turiststed gjorde hele samfunnet til en del av turistindustrien.

Man fikk et tjuetalls hoteller og pensjonater da turistnæringen strakte seg ut langs Kullabergs sydside med milevid utsikt mot Mölle havn, Kattegat, Öresund og Danmark. 

I årene før 1914 tiltrakk Mölle seg mange danske og tyske gjester. De tyske gjestene forsvant under første verdenskrig, men i mellomkrigsårene fikk Mölleturismen et nytt sterkt oppsving, inntil de tyske besøkene opphørte i og med nazistenes maktovertagelse i 1933. Da satte strenge tyske valutaregler en stopp for nesten all tysk utenlandsturisme.

Etter andre verdenskrig forsøkte man igjen å blåse liv i de utenlandske turiststrømmene. Men nye ferievaner og en økende bilisme har etter hvert gjort Mölle og Kullaberg mer til et populært mål for dagsutflukter og mindre et kursted med kontinentalt snitt.

Mölle sett fra havet

Mölle i dag
-----------

Flere av hotellene i Mölle ble på 1960-tallet ombygd til sykehjem. Deretter skjedde en ombygging til leiligheter. Fremdeles har Mölle med sine 700 bofaste innbyggere seks aktive sommerhoteller, to golfbaner (Mölle GK og St. Arilds GK), en populær campingplass, flere dykkeområder og en godt besøkt småbåthavn. Stedet savner imidlertid dagligvarebutikker og andre permanente servicetilbud.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 24. mars 2016.

Litteratur
----------

* Magnusson, Erik. "Det vackra huset i Möllebergsbacken, om 150 år av turism vid Kullabergs fot". ISBN 978-91-85517-11-4. Monitorförlaget 2009.
* Pyk, Hans-Otto. "Mölle genom fem sekler 1491-1991". Mölle byförening 1991.
* Knafve, Bert och Kirsten. "Bilder från Kullabygden". Liber 1981.
* Olsheden, Jan och Olsson,Stellan. "Vad gjorde farfar i Mölle?" ISBN B0014SP05M. Mölle 1967.
* Mölleryd, Anders W. "Mölle-Kullen genom tiderna". Del I-VII. Eremit-press 1959-81.

  


| * v
* d
* r
Höganäs kommune i Skåne län i Sverige |
| --- |
|  | Arild **·** Höganäs **·** Ingelsträde **·** Jonstorp **·** Mjöhult **·** Mölle **·** Viken |  |

|  |  |
| --- | --- |
| Oppslagsverk/autoritetsdata | VIAF **·** BNF **·** BNF (data) **·** GeoNames
 |
**Ungdom for human narkotikapolitikk** (UHN) er en norsk ungdomsorganisasjon. Organisasjonen ble stiftet 6. april 2010 etter initiativ fra unge medlemmer av moderorganisasjonen Foreningen for human narkotikapolitikk (FHN).

UHN er motstandere av den såkalte krigen mot narkotika, der mennesker som bruker og besitter mindre doser blir kriminalisert og mister rettsvern og tilgang på fullgode helse- og sosialtjenester. Organisasjonen viser til at både politikken og legevitenskapen anerkjenner narkotikaavhengighet som en sykdom, og at narkotikaavhengige derfor bør ha samme tilgang på helse- og sosialtjenester som alle andre.

I organisasjonens politiske plattform heter det videre:

*Den såkalte krigen mot narkotika – med nulltoleranse og kriminalisering som viktigste våpen – har vist seg å være fullstendig feilslått. Utbredelsen av illegale stoffer har økt i takt med omkostningene til politi, rettsvesen og fengselsvesen. Mangelen på regulering og kontroll av narkotikamarkedet har skapt grobunn for en enorm narkotikaøkonomi med ringvirkninger over hele verden. Aller hardest går krigen mot narkotika ut over narkotikaavhengige mennesker, som kriminaliseres, stigmatiseres og mister rettsvern og tilgang på grunnleggende velferdstilbud. Denne onde sirkelen, med stadig mer narkotika og stadig verre levekår for narkotikaavhengige mennesker, må brytes.*

På stiftelsesmøtet 6. april 2010 ble følgende personer valgt til å sitte i sentralstyret: Jarle Fagerheim (leder), Fabian Woxholth (politisk nestleder), Daniela Fuenzalida Plaza (organisatorisk nestleder)l, Rikke Kjølen, Lisbeth Larsen, Eilin Mork og Michelle Muren.

Eksterne lenker
---------------

* Arkiverte nettsider (Internet Archive)
**Ruben Notkevich Imingen** (født 4. desember 1986) er en norsk fotballspiller som spiller for den norske klubben Fotballklubben Fauske/Sprint. Han er mest kjent som spiller for FK Bodø/Glimt i Eliteserien og 1. divisjon, og har også spilt for Steigen.

Imingen ble kjøpt fra Fauske/Sprint i 2005 sesongen da Bodø/Glimt rykket ned. Imingen ble sett på som et kommende talent og skulle først og fremst hjelpe Bodø/Glimt 2 til å rykke opp i 2. divisjon i sin første sesong i klubben. Han fikk sin tippeligadebut borte mot Lyn i siste serierunde etter at nedrykket allerede var et faktum. Bodø/Glimt tapte 6–0. 

2006-sesongen ble et gjennombrudd for Imingen som imponerte med bra forsvarsspill og gode offensive raid. Han etablerte seg fast på laget og henviste Costa Ricas landslagsback Roy Miller til benken. Imingen ble også tatt ut til juniorlandskamper, med kamper for G-19- og U-21-landslaget. 

Imingen ble skadet på slutten av 2006-sesongen, noe som gjorde at han stilte litt svekket i Bodø/Glimts sesongoppkjøring til 2007-sesongen. Imingen har vært ut og inn av laget i første halvdel av 2007-sesongen og har byttet på å være venstreback med Roy Miller. 

Oppladingen til høstsesongen startet med treningskamp mot Odd Grenland 15. juli 2007. I kampen ble Imingen taklet bakfra av Morten Fevang og knakk ankelen slik at Imingen var ute resten av 2007-sesongen. Siden dommeren hadde gitt gult kort og dermed gitt Fevang en straff, kunne ikke NFF gripe inn. Morten Fevang ble dermed ikke straffet av hverken NFF eller Odd Grenland for å ha brukket benet til Imingen.

Imingen slet mye med kneskader i løpet av karrieren, og fra 2015 var han ikke lenger fast på Glimt-laget. I 2017 tegnet han kontrakt med 4. divisjonslaget Fauske/Sprint, men spilte ikke kamper for klubben.

Referanser
----------

1. 1 2  «Ruben Notkevich Imingen - Profil». *fotball.no* **(norsk)**. Norges Fotballforbund. Besøkt 26. november 2018.
2. 1 2  Toresen, Freddy (20. september 2017). «Kontrakten til Ruben ble skrevet på en hvit serviett». *Avisa Nordland*.
3. ↑  Ruben takker for seg
4. ↑  AvisaBodø.no: Imingen ute resten av sesongen Arkivert 21. desember 2007 hos Wayback Machine.
5. ↑  Aftenposten: Fevang brakk ankelen til Imingen Arkivert 22. august 2007 hos Wayback Machine.
6. ↑  Nettavisen (med video): Her brekker beinet Arkivert 21. september 2007 hos Wayback Machine.
7. ↑  Avisa Nordland: Ute resten av sesongen
8. ↑  Nettavisen: Fevang slipper straff Arkivert 11. september 2007 hos Wayback Machine.

Eksterne lenker
---------------

* (en) Ruben Imingen – Transfermarkt Rediger på Wikidata

* (no) Ruben Imingen – Norges Fotballforbund Rediger på Wikidata

* (en) Ruben Imingen – FBref Rediger på Wikidata
* Altomfotball.no – Biografi

|  |  |
| --- | --- |
| Oppslagsverk/autoritetsdata | Prabook
 |
**Hepatitt C-virus** (HCV) er et RNA-virus i gruppen hepatittvirus som ved infeksjon fører til hepatitt (leverbetennelse). Svært mange med infeksjonen er asymptomatiske, men en liten andel er svært alvorlige og fører til utstrakt leverskade og leversvikt eller leverkreft.

Overføring
----------

HCV overføres med blod og andre serum-avledede kroppsvæsker. Vanligste smittemåte i Vest-Europa er sprøytemisbruk. Omtrent 80 % av dem som smittes blir kroniske bærere av viruset. Før man ble kjent med problematikken var spredning på sykehus (nosokomial spredning) en viktig faktor.

Vaksinering
-----------

Det finnes vaksine mot hepatitt C, som leger uten grenser bruker og hjelper andre med.

Behandling
----------

Kronisk Hepatitt C behandles i dag med pegylert interferon kombinert med Ribavirin. Avhengig av hvilken undertype Hepatitt C virus du har, og hvordan du svarer på behandlingen, vil du måtte behandles i 24 eller 48 uker. Er du infisert med genotype 1, har du litt over 50 % sjanse for å bli kvitt viruset med 48 ukers behandling. Med genotype 1 må du også ta leverbiopsi før oppstart av behandling er mulig. Er du smittet med genotype 2 eller 3, har du over 80 % sjanse for å bli kvitt viruset med 24 ukers behandling. 

Oppdatering: Mot slutten av 2011 ble det lansert nye medisiner for genotype 1, som øker muligheten til å bli frisk til 75–80 %. Ved genotype 1 må man bruke både Ribavirin, Ribitol og de nye medisinene(Sovaldi) samtidig, for å øke sjansen til å bli 100 % frisk. I tillegg må man bruke mye vitamin D-tilskudd. Behandlingstiden er nå lik genotype 1 og 2 ved bruk av medisinen Sovaldi. Sjansen for å bli frisk er dermed like for alle genotyper, men det er fortsatt slik at genotype 1 er den alvorligste av de 3, også når det gjelder mulige bivirkninger under behandlingen. Tidligere var de nye medisinene så dyre at kun noen få fikk behandling med Sovaldi i Norge, men fra begynnelsen av 2018, får alle som har genotype 1 tilbud om behandling. 

Nå er behandlingen fri for interferon og det skjedde i 2017 da Vestre Viken tilbød interferon fri behandlingen for alle med hepatitt C men prisen lå på 1.4 mill men har sunket til rundt 350 000 norske kroner pr idag og de fleste blir friske

Referanser
----------

1. ↑  «Billigere hepatitt C-medisiner redder liv». *Leger Uten Grenser*. Arkivert fra originalen 23. november 2018. Besøkt 23. november 2018.

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
***Gonimbrasia belina*** er en sommerfugl som tilhører familien påfuglspinnere (Saturniidae). Denne store, grå arten lever i tørre skogsområder i det sørlige Afrika. Larvene, som kan forekomme i store mengder, er kjent som mopane-worms. De blir høstet inn og spist og er en viktig proteinkilde for mange mennesker i området.

Utseende
--------

Den voksne sommerfuglen er en ganske stor, grå spinner. Forvingene har to hvite og svarte tverrbånd, mellom disse en liten, hvit øyeflekk. Bakvingene har ett tverrbånd, innenfor dette en stor øyeflekk som utenfra og innover er hvit, svart, grå og gul. **Larven** er gulgrå med svarte pigger og spredte hår.

Levevis
-------

Larvene lever først og fremst på treet mopane (*Colophospermum mopane*, erteblomstfamilien), som vokser i tørre lavlandsområder i det sørlige Afrika, men de kan også gå på blant andre mango (*Mangifera indica*), og sommerfuglens utbredelse er videre enn mopane-treets. Larvene er ofte meget tallrike og kan spise mer enn 90 % av bladene på mopane-trærne, men fordi aktivitetsperioden er ganske kort er det sjelden at trærne tar varig skade. Som vanlig for påfuglspinnere har de voksne sommerfuglene reduserte munndeler, og de tar ikke næring til seg. For denne artene lever de bare 3 – 4 døgn. Hunnene sitter mye stille og sender ut feromoner, hannene flyr rundt på leting etter dem. Sommerfuglene flyr tidlig på sommeren (november – desember), larvene er fullt utviklet på ettersommeren.

Utnyttelse
----------

De fullvoksne larvene blir samlet inn i stor skala av lokalbefolkningen. Mageinnholdet klemmes ut, og så er det vanlig å tørke dem i solen eller røyke dem, så de holder seg. I dag blir også en god del larver hermetisert, og hermetiske mopaneworms kan kjøpes på supermarkeder i Sør-Afrika. Tørkede larver inneholder rundt 70 % protein og 17 % fett () og er en meget viktig proteinkilde for befolkningen i noen områder. I dag kan bestanden mange steder være truet på grunn av kommersiell høsting.
Larvene er også en viktig del av økosystemet, og spises av mange forskjellige dyr.

«Mopane worm» på mopane-tre, Botswana.

Eksterne lenker
---------------

* (en) *Gonimbrasia belina* i Global Biodiversity Information Facility Rediger på Wikidata

* (en) *Gonimbrasia belina* hos NCBI Rediger på Wikidata

* (en) *Kategori:Gonimbrasia belina* – bilder, video eller lyd på Wikimedia Commons Rediger på Wikidata

* (en) *Gonimbrasia belina* – galleri av bilder, video eller lyd på Wikimedia Commons Rediger på Wikidata

* *Gonimbrasia belina* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | LCCN
 |
**Kjell-Otto Lilleberg** (født 2. oktober 1956 i Oslo) er en norsk jurist, med eksamen fra Universitetet i Oslo i 1985. Han var jurist i Justisdepartementets politiavdeling 1985–1987, politifullmektig og politiadjutant ved Nordmøre politikammer januar 1988–desember 1993, politiinspektør, påtalesjef og politimesterens stedfortreder ved Romsdal politikammer 1994 (januar–juli), politiinspektør, påtalesjef og politimesterens stedfortreder ved Nordmøre politikammer 1994 (august)–1997 (februar), konstituert politimester i Nordmøre politidistrikt 1997–2001 (konstituert for politimester Per Ottar Sefland, som i samme periode var elev ved NATO Defense College i Roma, og deretter sjef for Politiets overvåkingstjeneste).

Lilleberg fratrådte som politimester 1. januar 2002 ved omorganiseringen av politidistriktene (Nordmøre og Romsdal politidistrikter ble slått sammen).

Fra 1. januar 2002 ble han fristilt politimester, og fra samme dato avgitt til den høyere påtalemyndighet som konstituert statsadvokat ved Møre og Romsdal, Sogn og Fjordane statsadvokatembeter, Molde. Fra 1. juli 2006 til 1. juni 2007 var han konstituert tingrettsdommer i Nordmøre tingrett.

Lilleberg har militær utdannelse ved Befalsskolen for kavaleriet (1975–76), og til sammen tre års tjenesteansiennitet i Forsvaret. Han har militær tjenestegrad som løytnant.

Referanser
----------

1. ↑  «Offisielt fra statsråd Statsråd ble holdt på Oslo slott 18. juli 1997. Det ble fattet følgende vedtak:». Regjeringen. Besøkt 10. mars 2007.  *«Konstituert politimester Kjell-Otto Lilleberg konstitueres som politimester i Nordmøre i inntil 6 år med tiltredelse fra det tidspunkt Justis- og politidepartementet bestemmer.»*
2. ↑  Jon-Arne Akselsen (4. juni 2004). «Politimann kan bli fradømt jobben». NRK. Besøkt 10. mars 2007.  *«Statsadvokat Kjell Otto Lilleberg ser alvorlig på saken, og sier det er sjelden at de går til så drastiske skritt som å gå inn for at en politimann skal bli fradømt jobben.»*[*død lenke*]
3. ↑  «–Fritz Moen-saken slapp aldri taket i meg» (PDF). jus.no. 20. september 2006. Arkivert fra originalen (PDF) 18. oktober 2006. Besøkt 12. mars 2007.  *«50 år […]02.10.1956, Kjell-Otto Lilleberg, kst tingrettsdommer, Nordmøre tingrett»*
**Jacob Bertelsen Eide** (født 13. august 1894 i Bergen, død 23. oktober 1986) var en norsk sivilingeniør og Venstre-politiker. 

Eide ble uteksaminert fra Bygningslinjen ved Bergen Tekniske Skole (BTS) i 1912 og som sivilingeniør fra Bygningslinjen ved NTH i 1918. Han var overlærer ved BTS 1933-40 og direktør og rektor 1940-64.

Eide var medlem av Bergen bystyre 1928-59, herav mange år medlem av formannskapet og finansutvalg. Første varamann til Stortinget for Venstre 1949-53.

Eide var medlem av hovedstyret i NIF 1949-53, styremedlem SINTEF 1950-54 og formann i Bergenhalvøens Kommunale Kraftselskap 1946-66.

Eide var ridder av St. Olavs Orden.

Kilder
------

* Leif Eskedal: BTS-matrikkelen, 1975.
* Nekrolog i *Bergens Tidende* av rektor Harald Dalen.

Eksterne lenker
---------------

* (no) Jacob B. Eide hos Stortinget Rediger på Wikidata

* (no) Jacob B. Eide hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Stortinget
 |
**Kjell-Gabriel Hendrichs** (født 30. april 1974) er en norsk musiker og vinkjenner. Han er kjent som vokalist i bandet Infinity sammen med Birgitte Moe. Bandet hadde sitt store gjennombrudd i 1998 med sangen «Happy». Bandet debuterte på 2. plass på VG-lista med albumet *www. Happy-people.net* i februar 1999. Infinity har deltatt på de fleste større scener i Norge.

Bakgrunn
--------

Kjell-Gabriel Hendrichs er født i Oslo og startet sin musikalske karriere først som sanger i St. Halvardsguttene i 1981. Koret er vikarkor for guttekoret i St. Peterskirken i Roma så Hendrichs sang for Pave Johannes Paul II. Da familien flyttet til Asker i 1984 bytter Kjell-Gabriel over til Sølvguttene. Der var han med da koret sang i bryllupet til Arne Næss og Diana Ross i 1986. Han var også med i La Boheme i Den Norske Opera der han sang med Jose Careras og Placido Domingo. Hendrichs var med i oppsetninger av Tryllefløyten. La Boheme. Tosca og Carmen. Etter stemmeskiftet ble Hendrichs vokalist i Askerbandet Jam Tart. I 1994 startet han opp danceprosjektet Barbie Q som senere skiftet navn til Infinity.

TV, Underholdning, scene
------------------------

Kjell-Gabriel Hendrichs har vært programleder i flere tv-programmer, radio, turneer og festivaler.

### TV

* Sone 2 for TV2
* Bokstavjakten TV2
* OsloTV TVNorge
* Sporten NRK

### Radio

* Radio Norge
* The Voice
* Radio 1

### Turneer

* Landstreff i Kongeparken
* VGs vinterturné
* Se og Hørs sommerturné
* Barn for Barn-festivalen
* Norway Cup
* Mela-festivalen
* We Love The 90s
* Lottofestivalen
* Glamatfestivalen

Diskografi
----------

### Album

* *www.Happy-People.net* (1999)
* *Naked In the Rain* (2001)
* *SISU* (2005)

### Singler

* «Happy» (April 1998)
* «Feeling Good» (August 1998)
* «Makin Out» (November 1998)
* «This Time It's For Real» (Februar 1999)
* «Boys And Girls» (Mai 2000)
* «1-2-3-4» (Mai 2001)
* «Sleepin' My Day Away» (2002)
* «Hear Me Out» (2002)
* «Pink Panther» (2003)
* «Happy 2010» (2010)
* «Rainbow Sky» (2016)

Eksterne lenker
---------------

* (en) Kjell-Gabriel Hendrichs på Internet Movie Database Rediger på Wikidata
Iron Bridge
**Ironbridge Gorge** er en dal dannet av elven Severn i Shropshire i England.

Den het opprinnelig **Severn Gorge**, men har fått navn etter Iron Bridge, den første jernbroen i sitt slag i verden. Broen sees som en monument for industrien som ble opprettet i området under den industrielle revolusjon. Den ble bygget i 1779 for å forbinde industribyen Broseley med gruvebyen Madeley og det voksende industrisenteret i Coalbrookdale.

Området regnes ofte som den industrielle revolusjons arnested. Det var i Coalbrookdale at Abraham Darby oppfant prosessen for produksjon av høykvalitetsjern, og andre steder som Broseley, Coalport og Jackfield. Området tiltrakk seg tidlig industri av to grunner: Det er rikt på råmaterialer som kull, jernmalm, kalkstein og leire, og elven gir gode muligheter for transport ut til sjøen.

Området ble et verdensarvsted listet av UNESCO i 1986. Her ligger også Ironbridge Gorge Museums, som er en gruppe på ti museer som alle er industrielle kulturminner med utgangspunkt i den industrielle revolusjon.

*I den norske mini-serien The Blue Poster* fra 1978 var handlingen lagt til Ironbridge.

Referanser
----------

1. ↑  «Ironbridge Gorge», *UNESCO World Heritage*.6. mars 2007.

| * v
* d
* r
Verdensarvsteder i Storbritannia (liste) |
| --- |
|  | England | 
* Blenheim Palace
* Canterburykatedralen, St. Augustine’s Abbey og St. Martins kirke
* Bath
* Gruvelandskapet i Cornwall og Devon
* Derwent Valley-møllene
* Durham Castle og katedralen
* Hadrians mur
* Ironbridge Gorge
* Jurassic Coast
* Kew Gardens
* Maritime Greenwich
* Palace of Westminster, Westminster Abbey og St. Margarets kirke
* Saltaire
* Stonehenge og Avebury og Silbury Hill
* Studley Royal Park og Fountains Abbey
* Tower of London

 | Storbritannias flagg |
| Skottland | 
* New Lanark
* Edinburgh
* St. Kilda
* Skara Brae og Maeshowe
* Forthbroen

 |
| Wales | 
* Kong Edward Is slott og bymurer i Gwynedd: Harlech, Beaumaris, Caernarfon og Conwy
* Blaenavon industrielle landskap
* Pontcysyllteakvedukten

 |
| Nord-Irland | Giant's Causeway og Causewaykysten |
| Oversjøiske | 
* Hendersonøya
* Gough og Inaccessible Island
* St. Georges
* Gorhams grotte

 |
***Ironside*** er en amerikansk kriminalserie som gikk på NBC fra 1967 til 1975. Serien handlet om den rullestolbundne detektiven Robert T. Ironside som ble lam etter en skyteepisode. Han måtte derfor fratre sitt embete som sjefsetterforsker ved San Franciscos politidepartement, men startet isteden som spesialkonsulent for politiet og fikk privat kontor i politibygget. Hovedrollen som detektiven Ironside ble spilt av Raymond Burr. Andre sentrale roller ble spilt av Don Galloway, Don Mitchell og Barbara Anderson. Serien ble skapt av Collier Young.

Den 98 minutter lange TV-filmen *Ironside* fra 1967, regnes som seriens pilotepisode. I 1968, 1971 og 1993 ble det produsert tre TV-filmer av serien, alle med Burr i hovedrollen. Sistnevnte TV-film: *The Return of Ironside*, ble Burrs siste opptreden før han døde. Produsent for serien var Joel Rogosin.

Deler av serien ble sendt i NRKs Detektimen fra 1970.

Handling
--------

Serien kretser rundt den rullestolbundne detektiven Robert T. Ironside som i seriens pilotepisode blir rammet av en snikskytter slik at han blir lam og må fratre sitt embete som sjefsetterforsker ved San Franciscos politidepartement. Han starter derfor som spesialkonsulent for politiet og får privat kontor i politibygget. Han får detektiven Ed Brown (Don Galloway) og politikvinnen Eve Whitfield (Barbara Anderson) som sine medhjelpere, og ansetter eks-fangen Mark Sanger (Don Mitchell) som hjemmehjelp, men han ender etterhvert som en del av etterforskningsgruppen.

Roller
------

* Raymond Burr som Robert T. Ironside
* Don Galloway som Detective Sergeant Ed Brown
* Barbara Anderson som Officer Eve Whitfield
* Don Mitchell som Mark Sanger
* Elizabeth Baur som Fran Belding

Priser
------

Serien vant to Emmy-priser (1968 & 74) for beste birolle (Barbara Anderson) og sang (Marty Paich og David Paich).

Kjente gjesteopptredener
------------------------

|  |  |  |
| --- | --- | --- |
| * Harrison Ford
* Susan Saint James
* Joan Van Ark
* Susan Sullivan
* David Cassidy
* David Hartman
* Kent McCord
* Pamela Bellwood
* David Carradine
 | * John Rubinstein
* Jack Lord
* Norman Fell
* Gavin MacLeod
* Gary Collins
* William Shatner
* Martin Sheen
* Vic Morrow
* Sharon Gless
 | * Milton Berle
* Anne Baxter
* Ricardo Montalban
* Burgess Meredith
* Edward Asner
* Bruce Lee
* Tyne Daly
* Michael Ontkean
 |

TV-filmer
---------

* *Ironside* (1967) (pilotepisode)
* *Split Second to an Epitaph* (1968)
* *The Priest Killer* (1971)
* *The Return of Ironside* (1993)

Referanser
----------

1. ↑  «Paul Temple i TV?». *VG*. 26.6.1970. «Og neste fredag skifter scenen fra England til Frankrike. Da starter en ny serie som er fransk produsert og har gått overskriften: SOS, frekvens 17. Denne serien skal gå seks ganger og skal alternere med. Ironside, hvor seerne får fornye sitt kjennskap med Raymond Burr, eller Perry Mason.»

Eksterne lenker
---------------

* (en) *Ironside* på Internet Movie Database Rediger på Wikidata

* (en) *Ironside* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |
«L16 Absalon» (Absalon-klassen).
**Søværnet** er den marine delen av Danmarks forsvar. Det kalles også **Flåden**, **Marinen** eller **Kongelige danske marine**.

Ansvarsområder
--------------

Søværnet har ansvaret for forsvar av de danske, grønlandske og færøyske områdene, samt for deltagelse med marine enheter i internasjonale oppdrag. Dessuten har Søværnet ansvar for farvannsovervåkning, sjøredning, isbryting, forurensningsbekjempelse på havet m.m.

Ansvaret for de forsvarsmessige opgaver m.m. i Grønland og Færøyene ligger hos Arktisk Kommando, som er direkte underlagt Forsvarskommandoen, og er altså ikke underlagt Søværnet.

Søværnets oppbygging
--------------------

Lynx-helikopter fra Flyvevåbnets skvadron 723
Søværnet styres av Marinestaben (MST), som ledes av kontreadmiral Frank Trojahn. En rekke myndigheder og enheder er underlagt MST:

* Tre eskadrer; 1. 2. og 3. eskadre
* To orlogsstasjoner; Korsør og Frederikshavn samt et antall marinestasjoner
* Søværnets Frømandskorps
* Søværnets skolestruktur med tre hovedskoler og fem spesialskoler
* Søværnets Taktiske Stab (STS)

Referanser
----------

1. ↑  Chef Marinestab Arkivert 10. mai 2022 hos Wayback Machine. 25. november 2014.
2. ↑  Om Marinestaben og Søværnet Arkivert 29. april 2015 hos Wayback Machine.25. november 2014.

Eksterne lenker
---------------

* Offisielt nettsted Rediger på Wikidata

* (en) Royal Danish Navy – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Kjell Amund Prytz** (født 6. mai 1935 i Namsos) er en norsk offiser som har tjenestegjort for Sjøforsvaret. I 1988 ble han kontreadmiral og kommandør for sjøstridskreftene i Sør-Norge. Han var Generalinspektør for Sjøforsvaret i perioden fra 1992 til 1995. Han er medlem i Norsk Anchorite Klubb.

Prytz ble uteksaminert fra Sjøkrigsskolen i 1958. Han gjennomførte Sjøforsvarets stabsskole i 1973 og Forsvarets høgskole i 1983.

Utmerkelser
-----------

For sin tjeneste i Forsvaret var Prytz tildelt Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner. I tillegg har han blitt tildelt svenske Nordstjerneordenen og amerikanske Legion of Merit. Ut fra bilde er det vanskelig å tyde hvilken grad han hadde av disse, i medaljeboksen er det angitt laveste mulige grad jf. utseendet på båndstripene.

|  |  |  |  |  |  |
| --- | --- | --- | --- | --- | --- |
| Utmerkelser

|  |
| --- |
| Forsvarsmedaljen med laurbærgren |

|  |  |  |  |
| --- | --- | --- | --- |
| Forsvarsmedaljen med tre stjerner | Sjøforsvarets vernedyktighets-medalje med tre stjerner | Nordstjerne-ordenen – kommandør | Legion of Merit – kommandør |

 |

Referanser
----------

1. ↑  «KNM Harald Haarfage på Facebook». 18. november 2022. Besøkt 21. november 2022.

Kilder
------

* www.caplex.no
* Kongens tause ankermenn, dagbladet.no
* Biografi i *Hvem er hvem?* 1994, s. 437

Eksterne lenker
---------------

* (en) Kjell Amund Prytz på Internet Movie Database Rediger på Wikidata
**Usinsk** (russisk: Усинск) er en by i republikken Komi i Russland, rundt 750 km nordøst for republikkhovedstaden Syktyvkar, og 100 km nord for byen Petsjora. Den ligger på nordbredden av elva Usa, rundt tre mil før denne munner ut i elva Petsjora. Innbyggertall: 44 805 (2006 est), 45 358 (folketelling 2002), 47 200 (folketelling 1989).

Usinsk ble grunnlagt i 1966 som en bosetning ved de nyoppdagede forekomstene av petroleum nord i republikken Komi, og fikk bystatus i 1984. Usinsk er administrativt direkte underlagt republikken. Til byen hører et 30 600 km² stort territorium.

Byen er sentrum for olje og gassutvinningen i republikken Komi. Tre fjerdedeler av oljen som utvinnes i republikken kommer fra feltene i territoriet rundt Usinsk. I 1980 ble byen knyttet til Petsjorabanen med et 108 km langt sidespor.

Referanser
----------

1. ↑  «26. Численность постоянного населения Российской Федерации по муниципальным образованиям на 1 января 2018 года». Rosstat. Besøkt 23. januar 2019.

Eksterne lenker
---------------

* (ru) Offisielt nettsted Rediger på Wikidata

* (en) Usinsk – kategori av bilder, video eller lyd på Commons Rediger på Wikidata

  


| * v
* d
* r
Byer i republikken Komi |
| --- |
| Hovedstad: Syktyvkar |
| Republikken Komi's flagg | Inta **·** Jemva **·** Mikun **·** Petsjora **·** Sosnogorsk **·** Ukhta **·** Usinsk **·** Vorkuta **·** Vuktyl | Flag of Russia |


|  |  |
| --- | --- |
| Oppslagsverk/autoritetsdata | GeoNames
 |